# 1M: Tematisering og Europa i middelalderen

**Modulets formål:**

* Intro og opgaver til nyt forløb: ”Stats- og nationsdannelse i Danmark og Europa”
* Kendskab til ’Europa i middelalderen’ og øvelse i historiefaglig formidling



|  |
| --- |
| **Modulplan:**   1. **Intro og opgaver til nyt forløb** 2. **Europa i middelalderen: historiefaglig formidling** |

# 1. Intro og opgaver til forløb

Opsamling fra sidst (vi samler kun op på de kursiverede elementer):

Opstart:

1. Læs temaindledning (10-15 min.) og udvælg fem-syv citater, som du finder væsentlige.
   1. Det er kun staten, der har ret til at udøve vold (Max Weber)
   2. I det meste af Danmarks (og Europas) historie har det været almindeligt og accepteret, at privatpersoner (…) udøvede vold (…)
   3. Først i (…) 1600-tallet blev den danske stat stærk nok til at begrænse privat vold
   4. I 1000-tallet var der intet statsligt politi eller retsvæsen, (…) fordi der ikke fandtes nogen dansk stat (svage statsstrukturer i perioden 500-1500)
   5. Omkring 1400 begyndte stater (…) at vokse frem (…). Staterne begyndte at opkræve skatter, straffe lovbrud og generelt præge samfundslivet.
   6. Omkring 1700 kan man tale om moderne stater med domstole, begyndende politivæsen og ansatte embedsmænd.
   7. I 1800-tallet begyndte europæerne at indrette deres stater som nationalstater, så hver stat i højere grad repræsenterede en nation (folkeslag)
2. Fortæl hinanden om (parvis), hvilke citater I har udvalgt og vigtigst: hvorfor?
3. Kig på figuren på s. 4 og tal parvis om, hvilke begreber/pointer I evt. har hørt om før?

Aktualisering:

Undersøg parvis ’Fragile States Index’ (178 lande rangeres årligt målt på 12 forskellige risiko-indikatorer relateret til en stats skrøbelighed: 0 er ’mest stabil’ og ’10’ er mindst stabil) via: <https://fragilestatesindex.org/>:

1. Hvor findes de mest/mindst skrøbelige stater i verden i dag (se Global Data: <https://fragilestatesindex.org/global-data/>)?
2. Overvej: på hvilke måder kan historiefaglig indsigt i statsudvikling i Danmark og Europa bruges til at forstå fordelingen af skrøbelige og stabile stater i dag?
3. Hvilke indikatorer bruger Fragile States Index til at måle, om en stat er skrøbelig (tryk ’indicators’: <https://fragilestatesindex.org/indicators/> og undersøg nogle indikatorer i dybden)?
4. Hvorfor er man mon interesseret i at studere om stater er skrøbelige eller ej (tryk på ’About’ på websitet og inddrag citatet nedenfor?

”Den forfærdelige udsigt, som giver statsmagten dens eksistensberettigelse, er frygten for anarkiet. Anarkiet er den samfundstilstand, hvor den stærkeste kan tage sig selv til rette, og hvor regelmæssighed, ensartethed, beregnelighed, tryghed, lov og orden (…) er væk. Anarkiet dukker ustandselig op rundt omkring på jorden, hvor den ordnede statsmagt mister grebet om voldsmonopolet. (…) Statens monopolisering og legitimering af volden lader sig kun gennemføre, fordi staten er i stand til – og villig til – at anvende en større og mere overvældende vold end alle andre.” Citat fra Søren Mørch: ”Den sidste Danmarkshistorie”, s. 477-478

# 2. Europa i middelalderen: historiefaglig formidling

I skal nu gruppevis forberede en fremlæggelse om ’Europa i middelalderen’, baseret på kap. 4.1, s. 5-9 i pdf-filen: ”Konger og krige, stater og folk (…). I skal fremlægge jeres arbejde for AN i næste modul. Opgaven lyder som flg.:

I skal via pptx formidle de vigtigste pointer fra kap. 4.1 om magt i middelalderens Europa. I skal udover kap. 4.1 supplere med selvfundne billeder, kort og andet materiale (fx en kilde). Tag udgangspunkt i kapitlets problemstilling:

* Hvorfor var middelalderens Europa præget af svage statsstrukturer, og hvad kendetegnede den politiske organisering, når der ingen reelle stater fandtes (inddrag herunder fx: hvem havde magt? Hvad var deres magt baseret på? Hvad betød magtfordelingen for samfundet?)

Grupper:

|  |  |  |
| --- | --- | --- |
| Sarah, Lea, Amanda, Emilie | Sofie, Mads, Kasper, Julie | Caroline, Marcus, Ida, Magnus |
| Liva, Alberte, Lærke, Asger | Clara, Mads-E., Alicia, Philip | Selma, Laura, Morten, Jakob |